Document ID: 32003R1421

32003R1421
L 202/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1421/2003 НА КОМИСИЯТА
от 8 август 2003 година
за поправяне на Регламент (ЕО) № 2103/2002 относно одобрение на проверките за съответствие със стандартите за търговия, приложими за пресните плодове и зеленчуци, извършвани в Южноафриканската република преди внос в Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), последно изменен с Регламент (ЕО) № 47/2003 на Комисията (2), и по-специално член 10 от него,
като има предвид, че:
(1)
Регламент (ЕО) № 2103/2002 на Комисията (3), изменен с Регламент (ЕО) № 836/2003 (4), одобрява проверките, извършвани в Южноафриканската република, и определя в приложение II образеца на сертификат, който трябва да използват южноафриканските контролни органи.
(2)
При приемането на Регламент (ЕО) № 836/2003 е допусната печатна грешка при определяне в сертификата на валидността за транспорта по море или суша.
(3)
Следователно е необходимо в Регламент (ЕО) № 2103/2002 да бъде нанесена съответната поправка.
(4)
Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (ЕО) № 2103/2002 се поправя, както следва:
В клетка 13 („валидност в дни“) цифрата „30“ се заменя с цифрата „40“.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 август 2003 година.

Labels: 3
17
18